
Ministru kabineta sēdes protokollēmums

Informatīvais ziņojums "Par finansējumu pārtikas rezervju izveidei"

· 1. Pieņemt zināšanai Zemkopības ministrijas sagatavoto informatīvo ziņojumu. 
· 2. Pieņemt zināšanai, ka Zemkopības ministrija finansējumu pārtikas rezervju izveidei iedzīvotāju nodrošināšanai ar pārtiku valsts apdraudējuma gadījumā 9 000 000 euro apmērā pieprasīs izmantošanai 2026. un  2027. gadā no budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” Ekonomikas ministrijai rezervētā finansējuma valsts nozīmes prioritārajam pasākumam “Iedzīvotāju nodrošināšanai ar pirmās nepieciešamības rūpniecības precēm valsts apdraudējuma gadījumā” 31 114 900 euro apmērā, un vienlaikus noteikt, ka šie Zemkopības ministrijas izdevumi ir uzskatāmi par vienreizējo pasākumu likuma “Par valsts budžetu 2023. gadam un budžeta ietvaru 2023., 2024. un 2025.gadam” 5. panta 3.punkta izpratnē un likuma “Par valsts budžetu 2024. gadam un budžeta ietvaru 2024., 2025. un 2026. gadam” 5. panta 3. punkta izpratnē.
· 3. Zemkopības ministrijai sagatavot un iesniegt izskatīšanai Ministru kabinetā rīkojuma projektu par apropriācijas pārdali ne vairāk kā 9 000 000 euro no budžeta resora 74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” pārtikas rezervju izveidei iedzīvotāju nodrošināšanai ar pārtiku valsts apdraudējuma gadījumā, pamatojoties uz likuma “Par valsts budžetu 2026. gadam un budžeta ietvaru 2026., 2027. un 2028. gadam” 69. pantā noteikto.
· 4. Pieņemt zināšanai, ka, ņemot vērā, ka finansējums valsts nozīmes prioritārajam pasākumam – iedzīvotāju nodrošināšanai ar pirmās nepieciešamības rūpniecības precēm valsts apdraudējuma gadījumā – ir plānots 2023.-2025. gadā, Zemkopības ministrijas izdevumi pārtikas rezervju izveidei iedzīvotāju nodrošināšanai ar pārtiku valsts apdraudējuma gadījumā 9 000 000 euro apmērā  no 2026. gada līdz 2027. gadam veidos papildus negatīvu ietekmi uz vispārējās valdības budžeta bilanci.
· 5. Pieņemt zināšanai, ka Zemkopības ministrijai būs nepieciešams papildu finansējums turpmākajiem gadiem pārtikas rezervju uzturēšanai un atjaunošanai, kas risināms atbilstoši Ministru kabineta 2026.gada 29.janvāra rīkojuma Nr.34 “Par konceptuālo ziņojumu “Par materiālo rezervju pārvaldības pilnveidi”” 4. punktā paredzētajam. Lai nodrošinātu fiskālo nosacījumu ievērošanu, noteikt, ka likumprojekta par valsts budžetu kārtējam gadam un vidēja termiņa budžeta ietvaru sagatavošanas procesā attiecīgā papildu finansējuma nodrošināšanai ir nepieciešams piedāvāt izdevumu pieaugumu kompensējošus (izdevumus samazinošus vai ieņēmumus palielinošus) pasākumus.

